שגרירות ארצות הברית בכווית סיטי

שגרירות ארצות הברית בכווית סיטי (באנגלית: Embassy of the United States, Kuwait City) היא הנציגות הדיפלומטית של ארצות הברית בכווית. השגרירות שוכנת ברובע ביאן (Bayan) שבכווית סיטי. היסטוריה היחסים הדיפלומטיים בין ארצות הברית לכווית כוננו ב-22 בספטמבר 1961, לאחר שקיבלה כווית את עצמאותה המלאה מהממלכה המאוחדת. ארצות הברית פתחה את הקונסוליה הראשונה שלה בכווית ב-27 ביוני 1951, והחלה לפעול באופן רשמי ב-15 באוקטובר של אותה שנה עם חנוכת המשרד על ידי הקונסול אנוך דאנקן (Enoch Duncan). בדצמבר 1960 נחתם הסכם בילטרלי בנושא אשרות כניסה, צעד שסימל את ההכרה האמריקאית בכווית כמדינה ריבונית. במהלך מלחמת המפרץ, ארצות הברית הובילה קואליציה רב-לאומית לשחרור כווית לאחר הפלישה העיראקית ב-1990. השגרירות, שנסגרה במהלך הכיבוש, נפתחה מחדש ב-1 במרץ 1991, מיד לאחר השחרור. מאז, משמשת כווית כפלטפורמה אסטרטגית חשובה עבור מבצעים של ארצות הברית וכוחות הקואליציה, ובמיוחד במהלך מלחמת עיראק שהחלה ב-2003 ובעת נסיגת כוחות הלחימה האמריקאיים מעיראק ב-2011. פעילות וביטחון השגרירות אמונה על ניהול היחסים הדיפלומטיים, קידום קשרי מסחר ומתן שירותים קונסולריים לאזרחים אמריקאים השוהים בכווית. בשל המתיחות האזורית, השגרירות פועלת תחת סידורי אבטחה קפדניים. במהלך מבצע שאגת הארי, הותקפה השגרירות על ידי חימוש משוטט איראני. מבנה מתחם השגרירות הנוכחי ממוקם בכתובת: Plot No. 14, Block 6, Masjed Al-Aqsa Street. המבנה תוכנן לעמוד בתקני הביטחון המחמירים של מחלקת המדינה שהונהגו לאחר הפיגועים בשגרירויות אמריקאיות בשנות ה-80. ראו גם יחסי ארצות הברית–כווית קישורים חיצוניים אתר האינטרנט הרשמי של שגרירות ארצות הברית בכווית סיטי שגרירות ארצות הברית בכווית סיטי, ברשת החברתית פייסבוק שגרירות ארצות הברית בכווית סיטי, ברשת החברתית X (טוויטר) שגרירות ארצות הברית בכווית סיטי, ברשת החברתית אינסטגרם שגרירות ארצות הברית בכווית סיטי, סרטונים בערוץ היוטיוב שגרירות ארצות הברית בכווית סיטי, באתר פליקר הערות שוליים